Blaze7451/Wiki-th-20250601 huggingface dataset:
รีวอิจิ ซากาโมโตะ

รีวอิจิ ซากาโมโตะ (Sakamoto Ryūichi) เป็นนักดนตรี, นักกิจกรรม, นักประพันธ์เพลง, นักเขียน, นักแสดง และนักเปียโนชาวญี่ปุ่น เขามีแหล่งพำนักหลักอยู่ในโตเกียว และ นิวยอร์ก เขาเริ่มเข้าสู่เส้นทางอาชีพด้านดนตรีเมื่อ ค.ศ. 1978 ด้วยแนวเพลงอิเล็กทรอนิกส์ ในฐานะสมาชิกของวงเยลโลแมจิกออร์เคสตรา (YMO) ซึ่งซากาโมโตะรับหน้าที่คีย์บอร์ดและบางครั้งเป็นผู้ร้อง ในที่สุด วง YMO ก็ประสบความสำเร็จในระดับนานาชาติและระดับโลก
ภาพยนตร์เรื่อง เมอร์รีคริสต์มาส มิสเตอร์ลอเรนซ์ ใน ค.ศ. 1983 เป็นหนึ่งในผลงานแจ้งเกิดของเขาในฐานะผู้ประพันธ์ดนตรีประกอบและนักแสดง ภาพยนตร์ได้รับรางวัลแบฟตา และเพลงธีมหลักของเพลงก็ถูกนำไปดัดแปลงเป็นเพลงป็อปที่ชื่อว่า "ฟอร์บิดเดนคัลเลอส์" ซึ่งโด่งดังในระดับโลก ในฐานะนักประพันธ์เพลง ซากาโมโตะได้รับรางวัลมากมาย อาทิ รางวัลลูกโลกทองคำ รางวัลแกรมมี และรางวัลออสการ์ จากภาพยนตร์เรื่อง จักรพรรดิโลกไม่ลืม ใน ค.ศ. 2009 เขาได้รับมอบเครื่องรัฐอิสริยาภรณ์ศิลปะและวรรณกรรม จากรัฐบาลฝรั่งเศส นอกเหนือไปจากนี้ ซากาโมโตะยังเป็นผู้ประพันธ์เพลงของอนิเมะและวิดีโอเกมหลายเรื่อง

**ชีวิตส่วนตัว**
ใน ค.ศ. 1972 ซากาโมโตะแต่งงานกับนัตสึโกะ ซากาโมโตะ และมีลูกสาวด้วยกันหนึ่งคน ทั้งคู่หย่าร้างกันใน ค.ศ. 1982 จากนั้นซากาโมโตะได้แต่งงานกับนักเปียโนและนักร้องชาวญี่ปุ่น อากิโกะ ยาโนะ หลังจากร่วมงานดนตรีกับเธอหลายครั้ง รวมถึงงานทัวร์กับวงเยลโลแมจิกออร์เคสตรา ทั้งคู่มีลูกสาวด้วยกันหนึ่งคน คือ มิอุ ซากาโมโตะ นักร้อง ชีวิตหลังแต่งงานครั้งที่สองของซากาโมโตะสิ้นสุดลงในเดือนสิงหาคม ค.ศ. 2006 ซึ่งเป็นเวลา 14 ปีหลังจากที่ทั้งคู่ตัดสินใจแยกกันอยู่ จากนั้นเขาก็แต่งงานกับผู้จัดการของเขา โนริกะ โซระ ซึ่งมีลูกด้วยกันหนึ่งคน คือ เนโอะ โซระ ศิลปินและผู้สร้างภาพยนตร์ ซากาโมโตะอาศัยอยู่ในนครนิวยอร์กเป็นหลักตั้งแต่ ค.ศ. 1990 จนถึง ค.ศ. 2020 เขาจึงกลับไปโตเกียว

**สุขภาพและการเสียชีวิต**
ตั้งแต่เดือนมิถุนายน ค.ศ. 2014 ซากาโมโตะได้หยุดพักไปหนึ่งปีหลังจากได้รับการวินิจฉัยว่าเป็นมะเร็งคอหอยส่วนปาก ใน ค.ศ. 2015 เขากลับมาอีกครั้งโดยกล่าวว่า "ตอนนี้ผมสบายดี รู้สึกดีขึ้นมาก ดีขึ้นมากจริง ๆ ผมรู้สึกถึงพลังงานภายใน แต่คุณไม่มีทางรู้หรอก มะเร็งอาจกลับมาอีกในสามปี ห้าปี หรืออาจจะสิบปีก็ได้ นอกจากนี้ การฉายรังสียังทำให้ระบบภูมิคุ้มกันต่ำลงมาก ซึ่งหมายความว่าผมมีแนวโน้มที่จะเป็นมะเร็งชนิดอื่นในร่างกายมาก"
เมื่อวันที่ 21 มกราคม ค.ศ. 2021 ซากาโมโตะได้แชร์จดหมายบนเว็บไซต์ของเขา โดยประกาศว่าแม้ว่ามะเร็งคอหอยของเขาจะเข้าสู่ระยะสงบแล้ว แต่เขาได้รับการวินิจฉัยว่าเป็นมะเร็งไส้ตรง และกำลังจะเข้ารับการรักษาหลังจากการผ่าตัดสำเร็จ เขาเขียนว่า "จากนี้ไป ผมจะต้องใช้ชีวิตอยู่ร่วมกับมะเร็ง แต่ผมหวังว่าจะได้ทำเพลงต่อไปอีกสักพัก"
ซากาโมโตะเสียชีวิตด้วยโรคมะเร็งเมื่อวันที่ 28 มีนาคม ค.ศ. 2023 ด้วยวัย 71 ปี โดยมีการแจ้งข่าวการเสียชีวิตของเขาเมื่อวันที่ 2 เมษายน หลังจากพิธีศพเสร็จสิ้น

**อ้างอิง**

**แหล่งข้อมูลอื่น**
  The official Ryūichi Sakamoto web site-  Commmons – Sakamoto's record label- Ryuichi Sakamoto-  Raster-Noton site date=2008-03-14 -  Fan Website date=2009-06-28 
หมวดหมู่:บุคคลจากโตเกียว
หมวดหมู่:นักดนตรีชาวญี่ปุ่น
หมวดหมู่:นักเปียโนชาวญี่ปุ่น
หมวดหมู่:นักแสดงญี่ปุ่น
หมวดหมู่:เสียชีวิตจากมะเร็งลำไส้
พอยส์ออฟออทอริตี (รีมิกซ์)

"Pts.OF.Athrty" (อ่านออกเสียงว่า "พอยส์ออฟออทอริตี") เป็นเพลงรีมิกซ์ของ "พอยส์ออฟออทอริตี" โดยลิงคินพาร์ก เป็นซิงเกิลจากรีมิกซ์อัลบั้มชุดแรกของวง รีแอนิเมชัน ซิงเกิลนี้ประกอบด้วยเพลงในเวอร์ชันรีมิกซ์ของเพลงในอัลบั้ม ไฮบริดทีโอรี ได้แก่ "พอยส์ออฟออทอริตี", "ไฮโวลเทจ" และ "บายมายเซลฟ์" โดยเพลง "พอยส์ออฟออทอริตี" นี้รีมิกซ์โดย เจย์ กอร์ดอน จากวง ออร์จี

**รายชื่อเพลง**
เพลงทั้งหมดแต่งโดยลิงคินพาร์ก

**ชาร์ต**

**อ้างอิง**

**แหล่งข้อมูลอื่น**
 Pts.Of.Athrty official lyrics date=2007-08-23 - By Myself official lyrics date=2007-08-23 - Points of Authority official music video date=2019-08-29  (FLV File)- Pts.Of.Athrty remix music video date=2019-08-29  (FLV File)- ptsofathrty
หมวดหมู่:ซิงเกิลในปี พ.ศ. 2545
หมวดหมู่:เพลงของลิงคินพาร์ก
ปลาสร้อย

ปลาสร้อยนกเขา (O. vittatus)
ปลาสร้อย หรือ กระสร้อย เป็นชื่อสามัญในภาษาไทยที่ใช้เรียกปลาน้ำจืดขนาดเล็กหลายชนิดหลายสกุลในวงศ์ปลาตะเพียน (Cyprinidae) อันดับปลากินพืช (Cypriniformes) ส่วนใหญ่มีลำตัวสีขาวเงินและมีจุดคลํ้าบนเกล็ดจนเห็นเป็นเส้นสายหลายแถบพาดตามความยาวของลำตัว มีพฤติกรรมรวมกันเป็นฝูงในลำน้ำใหญ่ในฤดูนํ้า และว่ายทวนนํ้าขึ้นไปหากินหรือสืบพันธุ์ในแหล่งน้ำที่ไหลเอ่อหรือท่วมขังในตอนกลางและปลายฤดูน้ำหลาก

**ตัวอย่าง**
 Cirrhinus — สกุลปลานวลจันทร์
** Cirrhinus caudimaculatus — ปลาสร้อยน้ำเงิน, ปลาสร้อยปีกแดง
** Cirrhinus jullieni — ปลาสร้อยดอกงิ้ว, ปลาสร้อยปีกแดง- Diplocheilichthys — สกุลปลาสร้อยข้างแถบ
** Diplocheilichthys pleurotaenia	— ปลาสร้อยข้างแถบ- Henicorhynchus — สกุลปลาสร้อย
** Henicorhynchus lineatus	— ปลาสร้อยหลังขน, ปลาสร้อยลาย
** Henicorhynchus ornatipinnis — ปลาสร้อยครีบส้ม
** Henicorhynchus siamensis — ปลาสร้อยขาว- Labiobarbus — สกุลปลาสร้อยลูกนุ่น
** Labiobarbus leptocheilus — ปลาสร้อยลูกนุ่น
** Labiobarbus lineatus — ปลาสร้อยลูกกล้วยลาย
** Labiobarbus siamensis — ปลาสร้อยลูกกล้วย- Lobocheilos — สกุลปลาสร้อยลูกบัว
** Lobocheilus delacouri — ปลาสร้อยลูกบัว
** Lobocheilos rhabdoura — ปลาสร้อยหลอด
** Lobocheilus melanotaenia  — ปลาสร้อยลูกบัว- Osteochilus — สกุลปลาสร้อยนกเขา
** Osteochilus lini — ปลาสร้อยนกเขาหน้าหมอง
** Osteochilus schlegelii — ปลาสร้อยบัว
** Osteochilus vittatus — ปลาสร้อยนกเขา

**อ้างอิง**
หมวดหมู่:ปลาที่พบในประเทศไทย
หมวดหมู่:ปลาน้ำจืด
หมวดหมู่:ปลาเศรษฐกิจ
หมวดหมู่:ปลาตู้
ธนะรัศมิ์ฐา อุดมฉวี

ธนะรัศมิ์ฐา อุดมฉวี (22 ตุลาคม พ.ศ. 2532) เป็นนักกีฬาวอลเลย์บอลชายหาดชาวไทย เธอได้เข้าร่วมการแข่งขันเอเชียนบีชเกมส์ 2012 ใน ไหหย่าง, ประเทศจีน

**ผลงาน**
 รองแชมป์ เอเชียนบีชเกมส์ 2014 ที่ ภูเก็ต, ประเทศไทย- แชมป์ เอเชียนบีชเกมส์ 2012 ที่ ไหหย่าง, ประเทศจีน- แชมป์ หวุงเตา เอเชียน ทัวร์ 2012 ที่ ประเทศเวียดนาม- รองแชมป์ อินโดนีเซีย เวิลด์ ทัวร์ 2012 ที่ ประเทศอินโดนีเซีย- แชมป์ สมิหลา เอเชียน ทัวร์ 2012 ที่ จังหวัดสงขลา- แชมป์ ขนอม เอเชียน ทัวร์ 2011 ที่ จังหวัดนครศรีธรรมราช- แชมป์ สมิหลา เอเชียน ทัวร์ 2012 ที่ จังหวัดสงขลา- แชมป์ กีฬามหาวิทยาลัยเอเชีย 2011 ที่ ประเทศจีน

**รางวัลที่ได้รับ**
 ผู้เล่นยอดเยี่ยม ในการแข่งขันหวุงเตา เอเชียน ทัวร์ 2012 ที่ ประเทศเวียดนาม

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 ธนะรัศมิ์ฐา อุดมฉวี-  FIVB Profile
หมวดหมู่:นักกีฬาทีมชาติไทย
หมวดหมู่:นักวอลเลย์บอลชายหาดชาวไทย
หมวดหมู่:นักกีฬาเหรียญเงินเอเชียนเกมส์ชาวไทย
หมวดหมู่:นักกีฬาเหรียญทองซีเกมส์ชาวไทย
วรภัสสร รดารงค์

วรภัสสร รดารงค์ (Varapatsorn Radarong; 20 มีนาคม พ.ศ. 2531) เป็นนักกีฬาวอลเลย์บอลชายหาดชาวไทย เธอได้เข้าร่วมการแข่งขันเอเชียนบีชเกมส์ 2012 ใน ไหหย่าง, ประเทศจีน

**ผลงาน**
 รองแชมป์ เอเชียนบีชเกมส์ 2014 ที่ ภูเก็ต, ประเทศไทย- แชมป์ เอเชียนบีชเกมส์ 2012 ที่ ไหหย่าง, ประเทศจีน- แชมป์ หวุงเตา เอเชียน ทัวร์ 2012 ที่ ประเทศเวียดนาม- รองแชมป์ อินโดนีเซีย เวิลด์ ทัวร์ 2012 ที่ ประเทศอินโดนีเซีย- แชมป์ สมิหลา เอเชียน ทัวร์ 2012 ที่ จังหวัดสงขลา- แชมป์ ขนอม เอเชียน ทัวร์ 2011 ที่ จังหวัดนครศรีธรรมราช- แชมป์ สมิหลา เอเชียน ทัวร์ 2012 ที่ จังหวัดสงขลา- แชมป์ กีฬามหาวิทยาลัยเอเชีย 2011 ที่ ประเทศจีน

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 วรภัสสร รดารงค์-  FIVB Profile
หมวดหมู่:นักวอลเลย์บอลชายหาดชาวไทย
หมวดหมู่:นักวอลเลย์บอลชายหาดชาวไทย
หมวดหมู่:นักกีฬาเหรียญเงินเอเชียนเกมส์ชาวไทย
ตัวสะสม

ไฟล์:Early SSA accounting operations.jpg|thumb|ตัวสะสมในเครื่องทำตารางประมาณ ค.ศ. 1936 มีเรจิสเตอร์ 4 ตัว แต่ละตัวสามารถเก็บค่าเลขฐานสิบได้ 10 หลัก
ตัวสะสม (accumulator) ในหน่วยประมวลผลกลางของคอมพิวเตอร์ คือเรจิสเตอร์ชนิดหนึ่งที่เก็บค่าผลลัพธ์จากการคำนวณเลขคณิตและตรรกะในระหว่างการทำงาน
ถ้าคอมพิวเตอร์ไม่มีเรจิสเตอร์อย่างเช่นตัวสะสม ผลลัพธ์ของการคำนวณแต่ละชนิด (บวก คูณ เลื่อน ฯลฯ) จำเป็นต้องเขียนไปที่หน่วยความจำหลัก ซึ่งบางทีก็เพียงแค่อ่านค่ากลับมาอีกครั้งเพื่อใช้ในการดำเนินการถัดไป การเข้าถึงหน่วยความจำหลักนั้นช้ากว่าการเข้าถึงเรจิสเตอร์อย่างเช่นตัวสะสม เพราะว่าเทคโนโลยีที่ใช้ในหน่วยความจำหลักทำงานได้ช้ากว่า (แต่ถูกกว่า) ที่ใช้ในเรจิสเตอร์ ระบบคอมพิวเตอร์อิเล็กทรอนิกส์ยุคแรก ๆ จึงแบ่งเป็นสองกลุ่มคือ กลุ่มที่มีตัวสะสมกับกลุ่มที่ไม่มีตัวสะสม
ระบบคอมพิวเตอร์สมัยใหม่มักจะมีเรจิสเตอร์สำหรับจุดประสงค์ทั่วไปหลายตัวที่ทำหน้าที่เป็นตัวสะสม และศัพท์คำนี้ก็ไม่เป็นรู้จักกันอย่างเมื่อก่อน อย่างไรก็ตาม หน่วยประมวลผลสำหรับจุดประสงค์พิเศษจำนวนหนึ่งยังคงใช้ตัวสะสมเดี่ยวในการทำงาน เพื่อทำให้การออกแบบง่ายขึ้น

**แนวคิดพื้นฐาน**
การดำเนินการทางคณิตศาสตร์หลายอย่างมักจะต้องทำเป็นขั้นเป็นตอน โดยใช้ผลลัพธ์จากการดำเนินการหนึ่งป้อนเข้าการดำเนินการถัดไป ยกตัวอย่าง การคำนวณค่าตอบแทนรายสัปดาห์ของพนักงานด้วยมืออาจทำได้ดังนี้
# เรียกดูจำนวนชั่วโมงที่ทำงานจากบัตรลงเวลาของพนักงาน
# เรียกดูอัตราการค่าตอบแทนสำหรับพนักงานนั้นจากตาราง
# คูณจำนวนชั่วโมงกับอัตราค่าตอบแทน ให้ได้ค่าตอบแทนรายสัปดาห์เบื้องต้น
# คูณผลลัพธ์ดังกล่าวกับอัตราร้อยละตายตัว ให้ได้ภาษีเงินได้
# หักจำนวนนั้นออกจากค่าตอบแทนรายสัปดาห์เบื้องต้น ให้ได้ค่าตอบแทนรายสัปดาห์หลังหักภาษีเงินได้
# คูณผลลัพธ์ดังกล่าวกับอัตราร้อยละตายตัวอีกค่าหนึ่ง ให้ได้แผนการเกษียณอายุ
# หักจำนวนนั้นออกจากค่าตอบแทนรายสัปดาห์เบื้องต้น ให้ได้ค่าตอบแทนรายสัปดาห์หลังหักลดหย่อนทั้งหมดแล้ว
โปรแกรมคอมพิวเตอร์ที่ปฏิบัติงานเดียวกันนี้ก็จะต้องทำตามลำดับของการดำเนินการพื้นฐานเหมือนกัน แม้ว่าค่าต่าง ๆ ที่ต้องการเรียกดูเก็บอยู่ในหน่วยความจำคอมพิวเตอร์ทั้งหมดแล้ว ในคอมพิวเตอร์ยุคแรก ๆ จำนวนชั่วโมงที่ทำงานมักจะเก็บอยู่ในบัตรเจาะรู และอัตราการค่าตอบแทนจะอยู่ในรูปแบบหน่วยความจำอื่นเช่นดรัมแม่เหล็ก เมื่อการคูณกระทำเสร็จสิ้นก็จำเป็นต้องเก็บผลลัพธ์ที่ใดที่หนึ่ง สำหรับเครื่องชนิดดรัมแม่เหล็กก็อาจจะเก็บบันทึกลงดรัมนั่นเอง ซึ่งเป็นการดำเนินการที่ใช้เวลามาก และการดำเนินการถัดไปก็ต้องการอ่านค่านั้นกลับมา ซึ่งทำให้เกิดความล่าช้าเพิ่มขึ้นอีก
ตัวสะสมช่วยให้เกิดประสิทธิภาพในระบบอย่างมหาศาล เปรียบเสมือนพื้นที่กระดาษทดที่ผลลัพธ์ของการดำเนินการหนึ่งสามารถป้อนเข้าการดำเนินการถัดไปได้ โดยประสิทธิภาพลดลงเพียงเล็กน้อยหรือไม่ลดเลย จากตัวอย่างข้างต้น ค่าตอบแทนรายสัปดาห์เบื้องต้นควรคำนวณแล้วเก็บไว้ในตัวสะสม ซึ่งสามารถนำไปใช้คำนวณภาษีเงินได้ทันที สิ่งนี้ตัดขั้นตอนการบันทึกและการอ่านออกจากลำดับ ซึ่งเป็นการดำเนินการที่ต้องทำเป็นสิบเป็นร้อยครั้งตราบเท่าที่การคูณยังมีอยู่
หมวดหมู่:หน่วยประมวลผลกลาง
หมวดหมู่:เรจิสเตอร์ดิจิทัล
รายชื่ออดีตหน่วยสืบราชการลับ

ต่อไปนี้คือรายชื่ออดีตหน่วยสืบราชการลับ

**รายชื่อ**

**เยอรมนี**
 เกสตาโพ (Gestapo)- ซิชเชอร์ไฮทซ์ดีนสท์ (SD)- อัพแวร์- กระทรวงความมั่นคงแห่งรัฐ (MfS/Stasi)

**ญี่ปุ่น**
 เค็นเปไต

**สหภาพโซเวียต**
 คณะกรรมการความมั่นคงแห่งรัฐ (KGB)- กระทรวงความมั่นคงแห่งรัฐ (MGB)

**สหราชอาณาจักร**
เอ็มไอ4

**สหรัฐ**
 สำนักบริการด้านยุทธศาสตร์ (OSS)

**ดูเพิ่ม**
 รายชื่อหน่วยสืบราชการลับ- ตำรวจลับ- การสืบราชการลับ
หมวดหมู่:โรงพยาบาลในจังหวัดอุดรธานี

อุดรธานี
หมวดหมู่:โครงสร้างพื้นฐานในจังหวัดอุดรธานี
หมวดหมู่:องค์การในจังหวัดอุดรธานี
เจ้าชายฌัก รัชทายาทแห่งโมนาโก

เจ้าชายฌัก รัชทายาทแห่งโมนาโก มาร์ควิสแห่งโบ (ฌัก ออนอเร แรนีเย กรีมัลดี; ประสูติ 10 ธันวาคม พ.ศ. 2557) เป็นพระโอรสในเจ้าชายอาลแบร์ที่ 2 กับเจ้าหญิงชาร์ลีน เป็นรัชทายาทผู้มีสิทธิโดยตรงองค์ปัจจุบันของโมนาโก

**พระประวัติ**
เจ้าชายฌักประสูติเมื่อวันที่ 10 ธันวาคม พ.ศ. 2557 ณ โรงพยาบาลกลางเจ้าหญิงเกรซ มีพระเชษฐภคินีฝาแฝดคือ เจ้าหญิงกาเบรียลา เคาน์เตสแห่งการ์ลาแด็ส ที่ประสูติกาลก่อนพระองค์ 2 นาที
พระองค์ได้รับพระอิสริยยศ มาร์ควิสแห่งโบ (Marquis des Baux) สืบจากพระบิดา

**พระอิสริยยศ**
 ฮิสเซอรีนไฮนิส เจ้าชายฌัก รัชทายาทแห่งโมนาโก มาร์ควิสแห่งโบ (10 ธันวาคม พ.ศ. 2557 – ปัจจุบัน)

**อ้างอิง**

**แหล่งข้อมูลอื่น**
 เจ้าชายฌัก รัชทายาทแห่งโมนาโก
หมวดหมู่:ราชวงศ์กรีมัลดี
หมวดหมู่:ทายาทผู้มีสิทธิโดยตรง
หมวดหมู่:พระราชวงศ์ที่ทรงพระเยาว์
หมวดหมู่:บุคคลฝาแฝด
หมวดหมู่:เจ้าชายรัชทายาทแห่งโมนาโก
เจ้าหญิงกาเบรียลา เคาน์เตสแห่งการ์ลาแด็ส

เจ้าหญิงกาเบรียลา เคาน์เตสแห่งการ์ลาแด็ส (กาเบรียลา เตแรซ มารี กรีมัลดี; ประสูติ 10 ธันวาคม พ.ศ. 2557) เป็นพระธิดาในเจ้าชายอาลแบร์ที่ 2 กับเจ้าหญิงชาร์ลีน เป็นผู้สืบราชสมบัติลำดับที่สองของโมนาโก

**พระประวัติ**
เจ้าหญิงกาเบรียลาประสูติเมื่อวันที่ 10 ธันวาคม พ.ศ. 2557 ณ โรงพยาบาลกลางเจ้าหญิงเกรซ มีพระอนุชาฝาแฝดคือ เจ้าชายฌัก รัชทายาทแห่งโมนาโก ที่ประสูติหลังพระองค์ 2 นาที
พระองค์ได้รับพระอิสริยยศ เคาน์เตสแห่งการ์ลาแด็ส (Comtesse de Carladès) จากพระบิดา

**พระอิสริยยศ**
 เฮอร์เซอรีนไฮนิส เจ้าหญิงกาเบรียลา รัชทายาทแห่งโมนาโก (10 ธันวาคม พ.ศ. 2557; 2 นาที)- เฮอร์เซอรีนไฮนิส เจ้าหญิงกาเบรียลาแห่งโมนาโก เคาน์เตสแห่งการ์ลาแด็ส (10 ธันวาคม พ.ศ. 2557 - ปัจจุบัน)

**อ้างอิง**

**แหล่งข้อมูลอื่น**
 เจ้าหญิงกาเบรียลา เคาน์เตสแห่งการ์ลาแด็ส
หมวดหมู่:ราชวงศ์กรีมัลดี
หมวดหมู่:พระราชวงศ์ที่ทรงพระเยาว์
หมวดหมู่:บุคคลฝาแฝด
หมวดหมู่:เจ้าชายรัชทายาทแห่งโมนาโก
นัมบ์/อานคอร์

"นัมบ์/อานคอร์" (Numb/Encore) เป็นเพลงของนักร้องแร็ปชาวอเมริกัน เจย์-ซี และวงดนตรีร็อก ลิงคินพาร์ก จากอัลบั้ม คอลลิชันคอร์ส (พ.ศ. 2547) ออกจำหน่ายเป็นซิงเกิลในวันที่ 13 ธันวาคม พ.ศ. 2547 โดยวอร์เนอร์บราเธอร์สเรเคิดส์ และ ร็อก-เอ-เฟลลาเรเคิดส์ เป็นเพลงที่มีการผสมเนื้อเพลงระหว่างเพลง "นัมบ์" ซิงเกิลของลิงคินพาร์กเมื่อปี พ.ศ. 2546 กับเพลง "อานคอร์" ของเจย์-ซี โดยเพลงนี้ได้เข้าสู่อันดับที่ 20 ในชาร์ตบิลบอร์ดฮอต 100 ติดอันดับที่ 14 ในชาร์ตซิงเกิลแห่งสหราชอาณาจักร อันดับที่ 5 ในชาร์ตซิงเกิลฝรั่งเศส และเนเธอร์แลนด์ และติดอันดับ 1 ในชาร์ตซิงเกิลไอร์แลนด์ เป็นเวลา 3 สัปดาห์ นอกจากนี้ เพลงนี้ยังได้ชนะรางวัลแกรมมี สาขาร่วมแสดงประเภทแร็ป/ร้องยอดเยี่ยม ที่งานประกาศผลรางวัลแกรมมี ครั้งที่ 48 ในวันที่ 8 กุมภาพันธ์ พ.ศ. 2549

**รายชื่อเพลง**

**ชาร์ตและการรับรอง**

**ชาร์ตประจำสัปดาห์**

**ชาร์ตสิ้นปี**

**การรับรอง**

**อ้างอิง**

**แหล่งข้อมูลอื่น**
Official music video- numb-encore
หมวดหมู่:เพลงในปี พ.ศ. 2547
หมวดหมู่:ซิงเกิลในปี พ.ศ. 2547
หมวดหมู่:เพลงของเจย์-ซี
หมวดหมู่:เพลงของลิงคินพาร์ก
หมวดหมู่:ซิงเกิลอันดับ 1 ในยูโรเปียนฮอต 100
หมวดหมู่:ซิงเกิลอันดับ 1 ในชาร์ตซิงเกิลแห่งไอร์แลนด์
พรรคแนวหน้าประชาธิปไตยอินโดนีเซีย

พรรคแนวหน้าประชาธิปไตยอินโดนีเซีย (Indonesian Democratic Vanguard Party; ภาษาอินโดนีเซีย: Partai Penegak Demokrasi Indonesia) เป็นพรรคการเมืองในอินโดนีเซีย ในการเลือกตั้งเมื่อ 5 เมษายน พ.ศ. 2547 ได้คะแนน  0.8% และได้ 1 ที่นั่ง พรรคนี้เป็นพรรคที่ต่อเนื่องมาจากพรรคประชาธิปไตยอินโดนีเซียซึ่งเป็นพรรคฝ่ายค้าน 1 ใน 2 พรรคในยุคระเบียบใหม่ หลังจากพรรคประชาธิปไตยอินโดนีเซียไม่ประสบความสำเร็จในการเลือกตั้ง พ.ศ. 2542 พรรคได้เปลี่ยนชื่อเป็นพรรคแนวหน้าประชาธิปไตยอินโดนีเซียในการเลือกตั้ง พ.ศ. 2547 ในการเลือกตั้ง พ.ศ. 2552 ไดคะแนนเสียง 0.13% และไม่ได้ที่นั่งในสภา

**อ้างอิง**
หมวดหมู่:ขบวนการทางการเมืองในประเทศอินโดนีเซีย
พรรคสหประชาชน (สิงคโปร์)

พรรคสหประชาชน (United People's Party) เป็นพรรคการเมืองในสิงคโปร์ ก่อตั้งโดยอดีตผู้นำของพรรคกิจประชาชน โองเองกวนเมื่อ พ.ศ. 2504 พรรคนี้ได้ที่นั่งเดียว (คือโองเองกวน) ในการเลือกตั้ง พ.ศ. 2506 หลังจากที่สิงคโปร์เข้าร่วมกับสหพันธรัฐมาเลเซีย ในพ.ศ. 2507 โองได้ลาออกจากตำแหน่ง ส.ส.  เมื่อมีการเลือกตั้งซ่อม พรรคกิจประชาชนได้รับเลือก พรรคนี้สลายตัวไปหลังการเลือกตั้ง พ.ศ. 2511

**อ้างอิง**
 Background of UPP date=2020-07-27 
หมวดหมู่:ขบวนการทางการเมืองในประเทศสิงคโปร์
ต้นไม้ชแตร์น–บรอโก

ต้นไม้ชแตร์น–บรอโก และลำดับชแตร์น–บรอโกของอันดับ i โดยที่ i = 1, 2, 3, 4
ในทฤษฎีจำนวน ต้นไม้ชแตร์น–บรอโก (Stern–Brocot tree) เป็นต้นไม้ทวิภาคสมบูรณ์อนันต์ซึ่งจุดยอดสมนัยแบบหนึ่งต่อหนึ่งกับจำนวนตรรกยะบวก ซึ่งเรียงจากซ้ายไปขวาดังในต้นไม้ค้นหา (search tree)
โมริทซ์ ชแตร์น (ค.ศ. 1858) และอาชีล บรอโก (ค.ศ. 1861) ค้นพบต้นไม้ชแตร์น–บรอโกแยกกัน ชแตร์นเป็นนักทฤษฎีจำนวนชาวเยอรมัน บรอโกเป็นช่างทำนาฬิกาชาวฝรั่งเศสผู้ใช้ต้นไม้ชแตร์น–บรอโกออกแบบระบบเฟืองโดยอัตราทดเฟืองใกล้เคียงค่าที่ต้องการโดยหาอัตราส่วนจำนวนเรียบ (smooth number) ใกล้ค่านั้น 
รากของต้นไม้ชแตร์น–บรอโกสมนัยกับจำนวน 1 อาจนิยามความสัมพันธ์แบบพ่อแม่-ลูกระหว่างจำนวนในพจน์เศษส่วนต่อเนื่องหรือมีเดียนต์ (mediant) และวิถีในต้นไม้จากรากถึงจำนวน q อื่นใดให้ลำดับค่าใกล้เคียงของ q โดยตัวส่วนที่น้อยกว่า q เนื่องจากต้นไม้นี้มีจำนวนตรรกยะบวกทุกตัวครั้งเดียว การค้นหาในแนวกว้างของต้นไม้นี้จึงให้วิธีแสดงรายการจำนวนตรรกยะบวกทุกตัวซึ่งสัมพันธ์ใกล้ชิดกับลำดับแฟรีย์ (Farey sequence)
หมวดหมู่:ทฤษฎีจำนวน
หมวดหมู่:เศษส่วนต่อเนื่อง
หมวดหมู่:ต้นไม้ (โครงสร้างข้อมูล)
กีฬาวอลเลย์บอลชายหาดในโอลิมปิกฤดูร้อน

กีฬาวอลเลย์บอลชายหาด (Beach Volleyball) มีการแข่งขันครั้งแรกในโอลิมปิกฤดูร้อน 1992 ซึ่งจัดอยู่ในกีฬาสาธิต จนกระทั่งในโอลิมปิกฤดูร้อน 1996 ที่เมืองแอตแลนตา สหรัฐอเมริกา จึงได้รับการบรรจุเป็นกีฬาที่ใช้แข่งขันในโอลิมปิดอย่างเป็นทางการมีการแข่งขัน 2 ประเภทคือ ทีมชายและทีมหญิง

**ตารางสรุปเหรียญ**
ที่มา:

**ทั้งหมด**

**ตารางสรุปเหรียญ ทีมชาย**

**ตารางสรุปเหรียญ ทีมหญิง**

**สรุปผลการแข่งขัน**

**ประเภททีมชาย**

**ประเภททีมหญิง**

**อ้างอิง**

ช
หมวดหมู่:ชนิดกีฬาในโอลิมปิกฤดูร้อน
อ
กีฬากอล์ฟในโอลิมปิกฤดูร้อน

กีฬากอล์ฟ (Golf) ได้รับการบรรจุให้กลับมาเป็นกีฬาที่ใช้แข่งขันในโอลิมปิกอย่างเป็นทางการอีกครั้งในโอลิมปิกฤดูร้อน 2016 หลังจากที่เคยจัดแข่งขันในปี ค.ศ.1900 และ ค.ศ.1904 แล้วยกเลิกไป โดยการบรรจุเข้าแข่งขันโอลิมปิกครั้งนี้เกิดขึ้นจากการประชุมคณะกรรมการโอลิมปิกสากล ครั้งที่ 121 ที่โคเปนเฮเกน เมื่อเดือนตุลาคม พ.ศ. 2552 โดยเปิดโอกาสให้นักกอล์ฟอาชีพเข้าแข่งขันได้

**สรุปเหรียญรางวัล**

**อ้างอิง**

**แหล่งข้อมูลอื่น**

หมวดหมู่:ชนิดกีฬาในโอลิมปิกฤดูร้อน
บ้านป่องนัก

บ้านป่องนัก
บ้านป่องนัก หรือ พิพิธภัณฑ์มณฑลทหารบกที่ 32 เป็นบ้านในค่ายสุรศักดิ์มนตรี ตั้งอยู่ในเขตตำบลพิชัย อำเภอเมืองลำปาง จังหวัดลำปาง สร้างขึ้นเมื่อปี พ.ศ. 2468 ควบคุมการก่อสร้างโดยพันโท พระมหาณรงค์เรืองเดช ผู้บังคับกองทัพที่ 1 กรมทหารราบที่ 17 ซึ่งใช้งบประมาณในการก่อสร้างไปกว่า 16,000 บาท เป็นบ้านที่มีหน้าต่างจำนวนมากถึง 469 บาน หน้าต่างในภาษาคำเมืองเรียกว่า "ป่อง" บ้านหลังนี้จึงถูกเรียกว่าบ้านป่องนัก บ้านป่องนักเคยใช้เป็นพลับพลาที่ประทับของพระบาทสมเด็จพระปกเกล้าเจ้าอยู่หัว รัชกาลที่ 7 เมื่อครั้งที่พระองค์เสด็จพระราชดำเนินมณฑลพายัพ ในเดือนมกราคม พ.ศ. 2469 และต่อมาเดือนมีนาคม พ.ศ. 2501 พระบาทสมเด็จพระเจ้าอยู่หัวภูมิพลอดุลยเดช เสด็จพระราชดำเนินมาเยี่ยมราษฎรในภาคเหนือ ได้จัดให้เป็นพลับพลาที่ประทับอีกครั้ง ปัจจุบันอยู่ในความดูแลของมณฑลทหารบกที่ 32 ค่ายสุรศักดิ์มนตรี
บ้านป่องนัก เปิดให้เข้าชมทุกวัน

**อ้างอิง**

**แหล่งข้อมูลอื่น**
  บันทึกการเดินทางไปเที่ยวบ้านป่องนัก (2559-02-21)-  "บ้านป่องนัก" บ้านงาม หน้าต่างหลายร้อยบาน date=2017-11-06  (2549-09-03)
หมวดหมู่:ที่ประทับของพระมหากษัตริย์ในประเทศไทย
หมวดหมู่:สิ่งก่อสร้างในอำเภอเมืองลำปาง
ฮวาซ็อง (จังหวัดคย็องกี)

ฮวาซ็อง เป็นเมืองในจังหวัดคย็องกี ,ประเทศเกาหลีใต้ เป็นเมืองที่มีพื้นที่เพาะปลูกมากกว่าเมืองหรืออำเภอใดๆในจังหวัดคย็องกี รถไฟใต้ดินโซล สาย 1ผ่านเมืองฮวาซ็องที่สถานีบย็องจ็อม

**ภูมิอากาศ**
เมืองฮวาซ็องตั้งอยู่ทางภาคตะวันตกของคาบสมุทรเกาหลี ในฤดูหนาวมีอุณหภูมิต่ำโดยเฉพาะบริเวณพื้นที่ติดกับบริเวณอ่าวเนื่องมาจากตั้งอยู่บริเวณพื้นที่ราบต่ำและใกล้กับทะเลเหลือง (ทะเลตะวันตก) บริเวณที่มีน้ำไม่ลึก และโดยเฉพาะลมไซบีเรียพัดโดยตรงเข้าสู่พื้นที่ราบทางทิศตะวันตกของคาบสมุทรเกาหลี ทำให้บริเวณเหล่านี้ในหลายพื้นที่มีอากศหนาวเย็นกว่าพื้นที่อื่นๆ

**ประชากร**
เมืองฮวาซ็องมีประชากรทั้งหมด 535,021 คน มีผู้อยู่อาศัยประมาณ 186,966 หลังคาเรือน โดยมีชาวต่างชาติอากาศอยู่ประมาณ 5% มีประชากรประมาณ 2.8 คนต่อ 1 หลังคาเรือน พื้นที่เกือบทุกส่วนของเมืองจะมีประชากรชายมากกว่าประชากรหญิงยกเว้นในแขวงบย็องจ็อม 2, แขวงดงทัน 2 และแขวงดงทัน 3
การแบ่งเขตการปกครอง 
เมืองฮวาซ็องแบ่งการปกครองออกเป็น 3 "อึบ" (ตำบล) , 10 มย็อน (เขตการปกครองท้องถิ่น), 10 ทง (แขวง)  แต่ละตำบลและเขตการปกครองท้องถิ่นก็แบ่งการปกครองออกเป็น "รี" (หมู่บ้าน)

**ยูนิเวอร์แซลสตูดิโอส์**
ในวันที่ 27 พฤศจิกายน พ.ศ. 2550 เมืองนี้ได้ถูกเลือกให้เป็นที่ตั้งของยูนิเวอร์แซลสตูดิโอส์เกาหลีใต้ มีกำหนดที่จะเปิดดำเนินการในปี พ.ศ. 2559 ซึ่งจะกลายเป็นสวนสนุกยูนิเวอร์แซลสตูดิโอส์ที่ใหญ่ที่สุดในโลก ซึ่งใหญ่กว่ายูนิเวอร์แซลสตูดิโอส์อีก 4 แห่งรวมกัน ด้วยเงินลงทุนสร้างสวนสนุกกว่า $3.1 พันล้านดอลลาร์สหรัฐ คาดว่าจะทำให้เกิดการสร้างงานกว่า 58,000 ตำแหน่ง

**ผลิตภัณฑ์ท้องถิ่น**
ผลิตภัณฑ์พิเศษส่วนใหญ่ที่ขายในเมืองฮวาซ็องมีลักษณะเฉพาะตัวที่แตกต่างจากพื้นที่อื่นของจังหวัดคย็องกี โดยเฉพาะผลิตภัณฑ์ที่เริ่มมีอย่างเพิ่มขึ้นตจากน้ำผึ้งไปจนถึงสมุนไพร ยิ่งไปกว่านั้นผลิตภัณฑ์จากนมและเนื้อก็ถือว่าเป็นผลิตภัณฑ์ที่มีชื่อเสียงของท้องถิ่น และฮันกวา ขนมที่มีชื่อเสียงมีให้เลือกซื้อมากมายโดยบริษัทท้องถิ่นที่มีความเชี่ยวชาญในการทำ

**สัญลักษณ์**
 ดอกไม้: ฟอร์ซิเทีย- ต้นไม้: กิงโก้- นก: นกเขา 

**บุคคลที่มีชื่อเสียง**
ชา บ็อม-กึน อดีตนักฟุตบอลทีมชาติเกาหลีใต้

**เมืองพี่เมืองน้อง**
Canada เบอร์นาบี, แคนาดา
*PRC เวยไห่, สาธารณรัฐประชาชนจีน
*PRC วู่เจียง, สาธารณรัฐประชาชนจีน
*Vietnam จังหวัดฟู้เถาะ, เวียดนาม

**ดูเพิ่ม**
 รายชื่อนครในประเทศเกาหลีใต้

**อ้างอิง**

**ข้อมูลเพิ่มเติม**
 เว็บไซต์เมืองฮวาซ็อง date=2004-12-04 
หมวดหมู่:นครในจังหวัดคย็องกี
อึยวัง

อึยวัง (의왕) เป็นเมืองในจังหวัดคย็องกี ประเทศเกาหลีใต้ เป็นหนึ่งในเมืองบริวารวงแหวนรอบโซลอยู่ในภูมิภาคเขตเมืองหลวงโซล โดยตั้งอยู่ติดกับเมืองใหญ่อย่างอันยัง 
การคมนาคมขนส่งระบบรางถือว่าเป็นหัวใจสำคัญของอึยวัง ซึ่งเมืองนี้เป็นที่ตั้งของพิพิธภัณฑ์รถไฟและวิทยาลัยรถไฟแห่งชาติเกาหลี และยังรองรับรถไฟใต้ดินโซล สาย 1 และรถไฟสายคย็องบูที่ผ่านเมืองนี้ สถานีปลายทางของกลุ่มบริษัทฮันจิน (กลุ่มบริษัทแชบ็อลขนส่งทางเรือ) ก็ตั้งอยู่ที่อึยวัง 

**ลักษณะของเมือง**
อึยวังเป็นเมืองที่รองรับการขยายตัวของเมืองอันยัง หลายแขวงของเมืองเชื่อมต่อกับคุนโพและซูว็อน ทั้งเรือนจำอันยางซึ่งตั้งอยู่นอกเมืองอันยัง ตั้งอยู่ใกล้กับแขตของแขวงโอจ็อนของอึยวัง โดยทั่วไปเมืองอึยวังเป็นเมืองที่เงียบ, สงบและสวยงาม มีป่าและภูเขามากมายตั้งอยู่บริเวณรอบเมือง อีกทั้งถนนหลวงหมายเลข 1 และทางพิเศษวงแหวนโซล ก็วิ่งผ่านอึยวังทำให้ที่นี่เป็นจุดศูนย์กลางการคมนาคมที่สำคัญอีกแห่งหนึ่งของประเทศ แขวงโคช็อนประกอบไปด้วยพื้นที่สำคัญของเมืองเช่น ศาลาว่าการ, หอสมุดกลาง, ศูนย์สวัสดิการสังคมผู้สูงอายุ, สาธารณสุข, และแหล่งรวมวัยรุ่น เมืองอึยวังยังเป็นที่ตั้งของบริษัทขนาดใหญ่มากมายเช่น แฮแท, อุตสาหกรรมแชอิล (บริษัทในเครือของกลุ่มซัมซุง) และบริษัทเกี่ยวกับการขนส่งและการค้าขายอีกมากมาย

**การแบ่งเขตการปกครอง**
ปัจจุบันเมืองอึยวังแบ่งการปกครองออกเป็น 6 แขวง ประกอบไปด้วย

**เมืองคู่แฝด**
 USA ลิตเทิลร็อก (รัฐอาร์คันซอ), สหรัฐอเมริกา (2543)- JPN คิมิสึ, จังหวัดชิบะ, ญี่ปุ่น (2545)

**ดูเพิ่ม**
 รายชื่อนครในประเทศเกาหลีใต้

**อ้างอิง**

**ข้อมูลเพิ่มเติม**
 เว็บไซต์เมืองอึยวัง date=2005-04-18 
หมวดหมู่:นครในจังหวัดคย็องกี
อัสแซสซินส์ครีด: ไพเรตส์

อัสแซสซินส์ครีด: ไพเรตส์ เป็นเกมบนสมาร์ทโฟนและแท็บเล็ต สำหรับระบบปฏิบัติการ iOS และอุปกรณ์ Android ในวันที 5 ธันวาคม 2013 ที่พัฒนาโดยยูบิซอฟท์ปารีส (Ubisoft Paris)  เกมจะดำเนินเรื่องของกัปตันอลองโซ บาติลลา เขาไม่ได้เป็นมือสังหารหรือเทมพลาร์แต่ต้องมาพัวพันกับเรื่องราวของทั้งสององค์กรนี้ในขณะที่เดินเรือข้ามเส้นทางสมรภูมิระหว่างมือสังหารหรือเทมพลาร์ เกมเพลย์ที่มุ่งเน้นไปที่การต่อสู้แบบ real-time ระหว่างเรือ มีทั้งลมและสภาพอากาศที่จะมีผลกระทบต่อการดำเนินการของผู้เล่น

**อ้างอิง**
หมวดหมู่:วิดีโอเกมที่ออกวางจำหน่ายในปี พ.ศ. 2556
จอห์น เวอร์โก

จอห์น เวอร์โก (John Virgo) เกิดเมื่อวันที่ 3 มีนาคม ค.ศ. 1946 เป็นผู้บรรยายสนุกเกอร์และอดีตนักสนุกเกอร์ชาวอังกฤษ
เขาเป็นที่รู้จักกันดีในการตะโกนคำว่า "Where's the cueball going?" (ลูกขาวไปไหน?) ในระหว่างการบรรยายของเขา เมื่อใดก็ตามที่ลูกขาวเสี่ยงที่จะเป็นลูกขาวเปลี่ยน

**อ้างอิง**
หมวดหมู่:นักสนุกเกอร์ชาวอังกฤษ
หมวดหมู่:บุคคลจากซอลฟอร์ด
จอห์น แพร์รอต

จอห์น แพร์รอต (John Parrott, MBE) เกิดเมื่อวันที่ 11 พฤษภาคม ค.ศ. 1964 เป็นอดีตนักสนุกเกอร์อาชีพชาวอังกฤษและผู้จัดรายการโทรทัศน์
แพร์รอตคว้าแชมป์เวิลด์สนุกเกอร์แชมเปียนชิปในปี 1991 โดยเอาชนะ จิมมี ไวต์ ในรอบสุดท้าย สองปีก่อนแพ้ให้กับ สตีฟ เดวิส ด้วย 3–18 เฟรม เป็นการพ่ายแพ้ในรอบสุดท้ายที่หนักสุด เขาชนะไวต์อีกครั้งในรายการยูเคแชมเปียนชิปในปีนั้นและเป็นหนึ่งผู้เล่นที่ห้าที่ได้คว้าแชมป์ถึงสองรายการในปีเดียวกัน เขาได้ขึ้นอันดับสองของโลกในช่วงสามฤดูกาล เป็นหนึ่งในผู้เล่นจากหลายคนที่ทำเซนจูรีเบรกมากกว่า 200 ครั้ง ในอาชีพของเขา

**อ้างอิง**
หมวดหมู่:นักสนุกเกอร์ชาวอังกฤษ
หมวดหมู่:บุคคลจากลิเวอร์พูล
หมวดหมู่:ผู้ได้รับเครื่องราชอิสริยาภรณ์เอ็มบีอี
หมวดหมู่:แชมป์โลกสนุกเกอร์
แม่แบบ:เหตุการณ์ปัจจุบัน/2557 ธันวาคม 20

*เอเอฟเอฟ ซูซูกิ คัพ 2014: ทีมชาติไทย แพ้ ทีมชาติมาเลเซีย 2-3 ประตู ที่สนามกีฬาแห่งชาติบูกิตจาลิล กรุงกัวลาลัมเปอร์ ประเทศมาเลเซีย ในการแข่งขันนัดชิงชนะเลิศรอบ 2 แต่ผลโดยรวมทีมชาติไทยชนะไป 4-3 ประตู ได้แชมป์รายการนี้เป็นครั้งแรกในรอบกว่า 12 ปี  (ไทยรัฐออนไลน์)
}
มดสีเงินสะฮารา

มดสีเงินสะฮารา หรือ มดสีเงิน (Saharan silver ant, Silver ant; Cataglyphis bombycinus) เป็นมดชนิดหนึ่ง อาศัยและแพร่กระจายพันธุ์อยู่เฉพาะในทะเลทรายสะฮารา ในทวีปแอฟริกา
มดสีเงินสะฮารา มีจุดเด่นคือ มีลำตัวสะท้อนแสงสีเงินแวววาว อาศัยทำรังโดยขุดโพรงอยู่ใต้พื้นทรายของทะเลทรายสะฮารา เป็นมดนักล่าหาอาหารเช่นเดียวกับมดชนิดอื่น ๆ หรือ กินแมลงที่ตายจากความร้อน แต่ก็ตกเป็นอาหารของสัตว์อื่นที่ใหญ่กว่าด้วย เช่น กิ้งก่า มดสีเงินสะฮารามีความสามารถพิเศษ คือ สามารถทนความร้อนในช่วงเวลากลางวันของทะเลทรายสะฮาราได้สูงถึง 53 องศาเซลเซียส ซึ่งเป็นอุณหภูมิที่ไม่มีสัตว์ชนิดใดจะทนทานได้ แต่กระนั้นก็สามารถที่จะทนได้นานเพียง 10 นาทีเท่านั้น อีกทั้งยังมีความสามารถในการวิ่งที่เร็วมากอีกด้วย โดยทำความเร็วได้ถึงวินาทีละครึ่งเมตร หากเปรียบเทียบสัดส่วนกับมนุษย์แล้วจะเท่ากับว่า มดสีเงินสะฮาราวิ่งได้เร็วถึง 280 ไมล์/ชั่วโมง นับว่าเป็นสัตว์ที่มีความเร็วที่สุดในโลก

**การจำแนก**
แบ่งออกเป็นชนิดย่อยได้ 3 ชนิด
*Cataglyphis bombycinus bombycinus (Roger, 1859)	 
*Cataglyphis bombycinus bruneipes (Santschi, 1911)	 
*Cataglyphis bombycinus sinaiticus Wheeler & Mann, 1916

**อ้างอิง**

**แหล่งข้อมูลอื่น==
คงไม่ทัน

"คงไม่ทัน" เป็นซิงเกิลแรกของ รังสรรค์ ปัญญาเรือน ผู้ชนะการแข่งขันเดอะวอยซ์ไทยแลนด์ ซีซั่นที่ 2 ประพันธ์เนื้อร้องและแต่งทำนองโดย รังสรรค์ ปัญญาเรือน และเรียบเรียงโดย รังสรรค์ ปัญญาเรือน และโกมล บุญเพียรผล ออกจำหน่ายครั้งแรกในวันที่ 30 มกราคม พ.ศ. 2557 และมิวสิกวีดีโอกำกับมิวสิกวีดีโอโดย ณัฐวุฒิ อยู่ผาสุข เผยแพร่ครั้งแรกในวันที่ 26 กุมภาพันธ์ พ.ศ. 2557

**เนื้อหาของเพลง**
เนื้อหาของเพลงนี้ ได้เล่าถึงความรักของคนสองคน ที่เมื่อวันเวลาเปลี่ยนไปกลับทำให้สิ่งที่เคยหวังไว้เปลี่ยนแปลง เพราะเธอได้เดินจากไป แต่สุดท้ายชีวิตคนเราก็ต้องเดินไปข้างหน้า จึงไม่สามารถหยุดเวลา รอให้เธอกลับมาอีกครั้งได้

**การตอบรับ**
เพลง "คงไม่ทัน" ได้ติดอันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 6 เมษายน พ.ศ. 2557 และอันดับสูงสุดที่ 1 ของชาร์ต 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 31 มีนาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ยูทูบได้จัดอันดับคลิปวิดีโอที่ยอดนิยมมากที่สุดของคนไทยในปี 2014 โดยวัดผลจากยอดวิวสูงที่สุด คลิปเอ็มวี คงไม่ทัน ฉบับเนื้อร้องอย่างเป็นทางการติดอันดับ 1 ของการจัดอันดับครั้งนี้

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงที่ประพันธ์คำร้องโดยรังสรรค์ ปัญญาเรือน
หมวดหมู่:เพลงของรังสรรค์ ปัญญาเรือน
หมวดหมู่:เพลงในปี พ.ศ. 2557
หมวดหมู่:ซิงเกิลในปี พ.ศ. 2557
หมวดหมู่:ซิงเกิลในสังกัดไอแอมมิวสิค
บุญคุณปูดำ

"บุญคุณปูดำ" เป็นซิงเกิลของวงดนตรีนูโว จากอัลบั้ม บุญคุณปูดำ (2533) ประพันธ์เนื้อร้องโดย อรรณพ จันสุตะ ทำนองโดย สมชาย กฤษณะเศรณี ออกจำหน่ายในเดือน กุมภาพันธ์ พ.ศ. 2533

**เวอร์ชันคัฟเวอร์**

**เวอร์ชันแฮงแมน**
ในปี พ.ศ. 2552 เพลง "บุญคุณปูดำ" ถูกขับร้องใหม่โดยวงแฮงแมน เรียบเรียงโดย แฮงแมน ออกจำหน่ายในวันที่ 26 มิถุนายน พ.ศ. 2552 โดยเพลงนี้ถูกรวมใน "Play" อัลบั้มโปรเจกเฉลิมฉลองครบรอบ 25 ปีของจีเอ็มเอ็ม แกรมมี่
และได้รับรางวัลแชนแนลวีไทยแลนด์มิวสิกวิดีโออวอร์ดส ในงานแชนแนลวีไทยแลนด์ มิวสิกวิดีโอ อวอร์ด 2009 ครั้งที่ 6 ไทยประดิษฐ์ สาขารางวัล มิวสิกวิดีโอกำกับศิลป์ยอดเยี่ยม โดย ประพัฒน์ คูศิริวานิชกร 

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงของแฮงแมน
หมวดหมู่:ซิงเกิลในปี พ.ศ. 2533
หมวดหมู่:เพลงในปี พ.ศ. 2552
หมวดหมู่:ซิงเกิลในปี พ.ศ. 2552
หมวดหมู่:ซิงเกิลในสังกัดดั๊กบาร์
หมวดหมู่:ซิงเกิลในสังกัดจีเอ็มเอ็ม แกรมมี่
หมวดหมู่:เพลงป็อปร็อกไทย
หมวดหมู่:เพลงออลเทอร์นาทิฟร็อกไทย
ไมเคิล ไวต์

ไมเคิล ไวต์ (Michael White)  เกิดเมื่อวันที่ 5 กรกฎาคม ค.ศ. 1991 เป็นนักสนุกเกอร์อาชีพชาวเวลส์จากเมื่องนีท เขาคว้าแชมป์รายการ อินเดียนโอเพน 2015

**อ้างอิง**
หมวดหมู่:นักสนุกเกอร์ชาวเวลส์
หมวดหมู่:บุคคลจากเทศมณฑลกลามอร์กัน
อัน อี่เซวียน

อันอี่เซวียน หรือ เอดี อัน (p=Ān Yǐxuān; Ady An, An Yixuan) เป็นนักร้องและนักแสดงไต้หวันที่โด่งดังมากจากเรื่องเซียนกระบี่พิชิตมาร เกิดเมื่อวันที่ 

**ผลงานเพลง**
 I'm a Libra / I'm (天平座) (2007)

**โทรทัศน์**
 Journey to the West 西遊記 รับบท Bai Gu Jing (CCTV, in production)- Shui Hu Zhuan รับบท Li Shi Shi (in production)- Fight and Love with a Terracotta Warrior รับบท Dong er (in production)- Autumn's Concerto รับบท Liang Mu Cheng (TTV / SETTV, 2009)- Yi Tian Tu Long Ji รับบท Zhao Min (2009)- Suo Qing Qiu รับบท Du Lan Yan (2009)- Niu Lang Zhi Nu รับบท Zhi Nu / Weaver Girl (2008)- Yun Niang รับบท Yun'er (2008)- Super Mates รับบท Du Xiao Feng (CTS, 2007)- Love Multiplication รับบท Fan Li Sha (CTS, 2007)- The Great Revival รับบท Xi Shi (CCTV, 2007)- Fox Volant of the Snowy Mountain รับบท Miao Ruolan (2006)- White Robe of Love รับบท Liu Yining (CTS, 2006)- Fast Track Love รับบท Ouyang Qian (2006)- Da Han Tian Zi 3 รับบท Huo Qilian (2006)- Baseball Love Affair (2005, guest)- Chinese Paladin รับบท Lin Yueru (CTV/TCS, 2005)- The Legend of Hero รับบท Chen Jieyu, Hua Wenying (2004)- The Outsiders II รับบท Pei Yuyan/Xiao Yan Zi (GTV, 2004)- Blazing Courage รับบท Li Jiajia (GTV, 2004)- Singles Dormitory รับบท Yu Ruoxue (CTS, 2004)- The Outsiders รับบท Pei Yuyan/Xiao Yan Zi (GTV, 2004)- Good Luck Angel 王牌天使 รับบท Kang Jia Rou (TTV, 2003)- Blue Star 藍星 (2003)- Ma La Gao Xiao Sheng 麻辣高校生 รับบท Ke Ling (2002)- Spicy Teacher (CTS, 2001)

**ภาพยนตร์**
 If you are the One II 非诚勿扰2 (2011)- Min Gan Shi Jian 敏感事件 (2010)- Chang De Da Xue Zhan (2010)- Karate Girls (2003)

**อ้างอิง**

**แหล่งข้อมูล**
  อันอี่เซวียน - Ady Ann-  คุยเรื่องรักกับนางเอกหน้าหวาน "อันอี่เซวียน" date=2011-02-20 -  อันอี่เซวียน date=2014-08-25 -  อันอี่เซวียน สาวตากลมผู้รับบท “หลินเวี่ยหยู”/หมิงซิงคลับ date=2016-03-05 
หมวดหมู่:นักร้องหญิงชาวไต้หวัน
หมวดหมู่:นักแสดงหญิงชาวไต้หวัน
หมวดหมู่:บุคคลจากไทเป
เหลียง เหวินปั๋ว

เหลียง เหวินปั๋ว (p=Liáng Wénbó) เกิดเมื่อวันที่ 5 มีนาคม ค.ศ. 1987 เป็นนักสนุกเกอร์อาชีพชาวจีน เขาเป็นผู้เล่นมือซ้ายอันดับ 3 ของจีนตามหลัง ติง จวิ้นฮุย และ เซียว กั๋วตง เหลียงอาศัยอยู่ในโกรฟสนุกเกอร์อะคาเดมี (Grove Snooker Academy) ในเมื่องรอมฟอร์ด สหราชอาณาจักร

**อ้างอิง**
หมวดหมู่:นักสนุกเกอร์ชาวจีน
หมวดหมู่:บุคคลจากมณฑลเฮย์หลงเจียง
เซียว กั๋วต้ง

เซียว กั๋วต้ง (p=Xiāo Guódòng) เกิดเมื่อวันที่ 10 กุมภาพันธ์ ค.ศ. 1989 เป็นนักสนุกเกอร์อาชีพชาวจีน ได้เทิร์นโปรในปี 2007 หลังจากได้แชมป์เอเชียนอายุต่ำกว่า 21 ปี

**อ้างอิง**
หมวดหมู่:นักสนุกเกอร์ชาวจีน
หมวดหมู่:บุคคลจากฉงชิ่ง
จังหวัดโฆรอซอนเหนือ

จังหวัดโฆรอซอนเหนือ (استان خراسان شمالی) เป็นจังหวัดที่ตั้งอยู่ในภาคตะวันออกเฉียงเหนือของประเทศอิหร่าน บอจนอร์ดเป็นศูนย์กลางของจังหวัด ในปี 2014 ถูกตั้งอยู่ใน ภูมิภาค 5
โฆรอซอนเหนือ เป็นหนึ่งในสามจังหวัดที่ถูกสร้างแบ่งออกจาก โฆรอซอน ในปี 2004

**ประวัติ**

**เขตการปกครอง**
center

**อ้างอิง**

**แหล่งข้อมูลอื่น**
  The text of the law for division of Khorasan into three provinces (in Persian) date=2005-04-07 -  Cultural Heritage Foundation of Khorasan date=2005-04-03 
โฆรอซอนเหนือ
ไมโครเวฟ (เพลงอารักษ์ อมรศุภศิริ)

"ไมโครเวฟ" เป็นเพลงซิงเกิลของ เป้ อารักษ์ อมรศุภศิริ ในปี พ.ศ. 2556 จากอัลบั้ม อารักษ์ & เดอะปีศาจแบนด์ ผลิตออกจำหน่ายเมื่อวันที่ 24 เมษายน พ.ศ. 2556
เนื้อหาของเพลงเกี่ยวกับเมื่อ "ไมโครเวฟ" เครื่องใช้ไฟฟ้าในครัวเรือนที่สามารถอุ่นอ­าหารอะไรก็ได้ที่เราอยากทานให้พร้อมเข้าปา­กได้เพียงชั่วพริบตาถูกนำมาเปรียบกับ "ความรัก" จากคำสอนของพี่สาวที่แสนดี ... สูตรสำเร็จของ "ความรัก" จาก "เป้" จึงชัดเจนขึ้น เพราะเราไม่สามารถนำ "ความรัก" เข้า "ไมโครเวฟ" อุ่นแล้วทานได้เลย
มิวสิควิดีโอนี้กำกับโดย จอห์น - กิตติธัช ตั้งศิริกิจ เป็นเพลงรักแนวคิดสุดเก๋ โดยมี เป้ - อารักษ์ อมรศุภศิริ และ "เพชร" นาระ เอื้อทวีกุล (รัตนารัตน์ เอื้อทวีกุล) มาร่วมถ่ายทอดวงจรความรักของคน 2 คนผ่านมุมมองความรักในแบบ "ไมโครเวฟ"

**การตอบรับ**
เพลง "ไมโครเวฟ" ได้ติดอันดับสูงสุดที่ 16 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 12 พฤษภาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงในปี พ.ศ. 2556
หมวดหมู่:ซิงเกิลในปี พ.ศ. 2556
หมวดหมู่:ซิงเกิลในสังกัดบีลีฟเรคคอร์ดส
พระแม่ศีตลาเทวี

พระแม่ศีตลาเทวี (शीतला, IAST: śītalā) เป็นเทวีในศาสนาฮินดูที่นิยมบูชาทั่วอนุทวีปอินเดีย โดยเฉพาะในอินเดียภาคเหนือ  และทรงมีลักษณะคล้ายคลึงกับพระแม่มารีอัมมันในอินเดียใต้

**เทวตำนาน**
พระแม่ทุรคาได้แบ่งภาคมากำเนิดเป็นธิดาของฤาษีกาตยายนะ (เทวนาครี: कात्यायन ; อังกฤษ: Katyayana) มีนามว่า"กาตยายนี" (เทวนาครี: कात्यायनी ; อังกฤษ: Katyayani) อันเป็นอวตารปางที่6ของพระแม่ทุรคาในนวทุรคาทั้ง9 ครั้งหนึ่งมีอสูรตนหนึ่งชื่อ ชวาราสุระ หรือ ชวาราสูร (เทวนาครี: ज्वारासुर ; อังกฤษ: Jwarasura) ได้ปรากฏตัวขึ้นแล้วทำให้เกิดโรคระบาดแก่ผู้คนไปทั่ว พระนางกาตยายนีทรงทราบเรื่องจึงส่งพระสหายของพระนางที่เป็นเด็กมีนามว่า พฏุกะ(เทวนาครี: बटुक ; อังกฤษ: Batuka) ออกไปจัดการชวาราสูร แต่เขาก็ปราชัยและสลบไป จากนั้นก็เกิดพายุขึ้นตรงที่พฏุกะนอนสลบอยู่ แล้วมีบุรุษผู้หนึ่งมีรูปลักษณ์ที่น่ากลัว มีผิวสีดำ นุ่งห่มหนังสัตว์ มีสามเนตร สี่กร ร่างกายสูงใหญ่ มีนามว่า"กาลไภรวะ"(เทวนาครี: कालभैरव ; อังกฤษ: Kaal Bhairava)ได้ปรากฏพระองค์ขึ้นแล้วต่อสู้กับชวาราสูรและก็สามารถสังหารชวาราสูรได้สำเร็จ แต่ก่อนที่ชวาราสูรจะสิ้นใจ เขาได้กล่าวว่าถึงแม้พระกาลไภรวะจะสังหารตนได้ แต่โรคระบาดก็ยังคงอยู่ในโลกต่อไปไม่สิ้นสุด พระกาลไภรวะรีบนำข่าวนี้ไปบอกพระนางกาตยายนี พระนางจึงปรากฏพระองค์ในรูปของพระแม่ศีตลา แล้วทำการปัดเป่าโรคภัยไข้เจ็บและสิ่งชั่วร้ายของมนุษย์บนโลกให้หมดสิ้นไป จนมนุษย์หวนกลับมามีสุขภาพดีอีกครั้ง

**ดูเพิ่ม**
 เทพเจ้าของอินเดีย- พระแม่มารีอัมมัน

**อ้างอิง**
หมวดหมู่:เทวีในศาสนาฮินดู
จังหวัดโฆรอซอเนแรแซวี

จังหวัดโฆรอซอเนแรแซวี (استان خراسان رضوی‎) เป็นจังหวัดที่ตั้งอยู่ในภาคตะวันออกเฉียงเหนือของประเทศอิหร่าน มัชฮัดเป็นศูนย์กลางและเป็นเมืองหลักของจังหวัด 

**ประวัติ**

**อ้างอิง**

**แหล่งข้อมูลอื่น**
 The text of the law for division of Khorasan into three provinces (in Persian) date=2005-04-07 - Cultural Heritage Foundation of Khorasan date=2005-04-03 - /Razavi Khorasan Province cooprative office date=2010-05-23 - /Razavi Khorasan Province cooprative office date=2010-05-22  (in Persian)- Razavi Khorasan Province Department of Education date=2005-02-05  (in Persian)- Imam Reza Shrine Official website date=2008-03-03 - Mashad Mayor's Office date=2007-06-09 - Central Library of Astan Quds Razavi Official website date=2014-02-09 
โฆรอซอเนแรแซวี
หม่อมเจ้าพระศีลวราลังการ (เนตร)

หม่อมเจ้าพระศีลวราลังการ มีพระนามเดิมว่าหม่อมเจ้าเนตร ประสูติปี พ.ศ. 2377 ในสมัยรัชกาลที่ 3 เป็นพระโอรสในพระเจ้าราชวรวงศ์เธอ พระองค์เจ้าบัว ต้นราชสกุลปัทมสิงห์ (พระราชโอรสในสมเด็จพระบวรราชเจ้ามหาสุรสิงหนาท ประสูติแต่เจ้าจอมมารดาศรี) กับหม่อมชะมด ธิดาเจ้าพระยามหาโยธา (ทอเรียะ คชเสนี) มีพระโสทรานุชาคือหม่อมเจ้าหนูโต ปัทมสิงห์
เมื่อทรงพระเยาว์ หม่อมเจ้าเนตรมักเที่ยวเตร่ ไม่เข้ารับราชการ ต่อมาทรงหนีไปผนวชที่เมืองมอญ เมื่อเสด็จกลับเมืองไทยทรงไปประทับที่วัดบวรนิเวศวิหาร และย้ายมาประทับที่วัดชนะสงครามราชวรมหาวิหารได้หลายพรรษา พระบาทสมเด็จพระจุลจอมเกล้าเจ้าอยู่หัวทรงเห็นว่ามีศรัทธาจริงจึงได้พระราชทานนิตยภัตไตรปีตามอย่างหม่อมเจ้าพระ
เมื่อไฟไหม้พระปรางค์ภายในวัดพระศรีรัตนศาสดาราม ในคืนวันที่ 9 กรกฎาคม พ.ศ. 2446 หม่อมเจ้าพระเนตรทรงเป็นคนแรกที่เข้าไปทอดพระเนตรพระพุทธมหามณีรัตนปฏิมากรด้วยทรงเป็นห่วง พระบาทสมเด็จพระจุลจอมเกล้าเจ้าอยู่หัวทรงยกย่องว่ามีเป็นผู้ความกตัญญู ถึงในวันที่ 10 พฤศจิกายน พ.ศ. 2446 จึงทรงตั้งเป็นหม่อมเจ้าพระศีลวราลังการ ที่พระราชาคณะ มีนิตยภัตราคาเดือนละ 4 ตำลึง
หม่อมเจ้าพระศีลวราลังการประชวรโรคชรา สิ้นชีพิตักษัยเมื่อวันที่ 19 พฤษภาคม พ.ศ. 2457 ในรัชกาลพระบาทสมเด็จพระมงกุฎเกล้าเจ้าอยู่หัว ชันษา 81 ปี นับเป็นเจ้านายพระชันษายืนพระองค์หนึ่งในราชวงศ์จักรี

**อ้างอิง**
หมวดหมู่:หม่อมเจ้าชาย
หมวดหมู่:พระราชาคณะชั้นสามัญ
หมวดหมู่:ภิกษุในสังกัดคณะสงฆ์มหานิกาย
หมวดหมู่:ราชสกุลปัทมสิงห์
หมวดหมู่:สกุลคชเสนี
หมวดหมู่:ภิกษุที่เป็นเจ้านายในราชวงศ์จักรี
หมวดหมู่:บุคคลจากกรุงเทพมหานคร‎‎
จังหวัดโฆรอซอนใต้

จังหวัดโฆรอซอนใต้ (استان خراسان جنوبی) เป็นจังหวัดที่ตั้งอยู่ในภาคตะวันออกของประเทศอิหร่าน บีร์จันด์เป็นศูนย์กลางของจังหวัด ในปี 2014 ถูกตั้งอยู่ใน ภูมิภาค 5

**ประวัติ**

**ดูเพิ่ม**
 โฆรอซอน- โฆรอซอนชีมาลี- จังหวัดโฆรอซอนแรแซวี

**อ้างอิง**

**แหล่งข้อมูลอื่น**
  The text of the law for division of Khorasan into three provinces (in Persian) date=2005-04-07 -  Cultural Heritage Foundation of Khorasan date=2005-04-03 
โฆรอซอนใต้
เที่ยงคืนสิบห้านาที

"เที่ยงคืนสิบห้านาที" เป็นซิงเกิลของวงดนตรีทเวนตีไฟฟ์อาเวอส์ ในปี พ.ศ. 2555 ประพันธ์เนื้อร้องโดยปิยวัฒน์ มีเครือ ทำนองโดยสมพล รุ่งพาณิชย์ และเรียงเรียงโดยทเวนตีไฟฟ์อาวส์
เนื้อหาของเพลงได้กล่าวถึงห้วงแห่งค­วามคิดถึงที่อาจเกิดขึ้นกับเราในยามค่ำคืน เพราะเวลากลางคืนนั้นเป็นช่วงเวลาที่เราได้ใช้เวลาอยู่กับตัวเองมากที่สุด และช่วงเวลานี้เองที่ความเหงามักจะคืบคลาน­เข้ามา และเกิดเป็นความรู้สึกให้คิดถึงใครคนหนึ่ง­ที่อยู่ไกลกัน ส่วนด้านสไตล์ของเพลงถ่ายทอดอารมณ์ความเหงาและความคิดถึงลงเ­ป็นดนตรี Acoustic Session ซึ่งความพิเศษของเพลงนี้อยู่ที่การใช้ "กีตาร์โปร่ง 12 สาย" ที่ถูกนำมาบรรเลงความคิดถึงในเพลงนี้ได้อย่างลงตัว
ส่วนในการถ่ายทำมิวสิกวิดีโอ กำกับโดยทีมงาน Hello Filmmaker เป็นเรื่องราวของคู่หนุ่มสาวคู่หนึ่งที่เลิกรากันไปแล้ว แต่มีอยู่วันหนึ่ง ฝ่ายหญิงเกิดคิดถึงผู้ชายคนเก่าขึ้นมา จึงเกิดการส่งข้อความหากัน ซึ่งสะท้อนให้เห็นว่า คนเราจากที่เคยรักกันมาก พอถึงวันหนึ่งแม้จะไม่ได้อยู่ด้วยกัน หรือว่าอยู่ห่างกัน แต่ความรู้สึกและความคิดถึงมันยังคงอยู่

**การตอบรับ**
เพลง "เที่ยงคืนสิบห้านาที" ได้อันดับสูงสุดที่ 1 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 3 มิถุนายน พ.ศ. 2555 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

**ชาร์ต**

**อ้างอิง**
หมวดหมู่:เพลงไทยสากล
หมวดหมู่:เพลงของทเวนตีไฟฟ์อาเวอส์
หมวดหมู่:เพลงในปี พ.ศ. 2555
หมวดหมู่:ซิงเกิลในปี พ.ศ. 2555
หมวดหมู่:ซิงเกิลในสังกัดบีลีฟเรคคอร์ดส
หมวดหมู่:เพลงที่ประพันธ์คำร้องโดยปิยวัฒน์ มีเครือ
จังหวัดโฆรอซอน

โฆรอซอน (استان خراسان) เป็นจังหวัดในภาคเหนือของประเทศอิหร่าน แต่ในอดีตที่เรียกว่าพื้นที่ทางตะวันออกที่มีขนาดใหญ่และภาคตะวันออก-ภาคเหนือของจักรวรรดิเปอร์เซีย 
เป็นจังหวัดที่ใหญ่ที่สุดของประเทศอิหร่านจนถูกแบ่งออกเป็นสามจังหวัดในเดือนกันยายนปี 2004:- โฆรอซอนเหนือ- โฆรอซอนใต้- โฆรอซอนแรแซวี
บางส่วนของจังหวัดที่ถูกเพิ่มเข้าไป- บางส่วนทางใต้ ซีสถานและบาโลชิสถาน- บางส่วนทางตะวันตก ยาซด์

**อ้างอิง**
โฆรอซอน
ซ็องนัม

ซ็องนัม เป็นเมืองในจังหวัดคย็องกี ,ประเทศเกาหลีใต้ เป็นเมืองที่ใหญ่ที่สุดเป็นอันดับที่ 2 ของจังหวัดคย็องกี ต่อจากเมืองซูว็อน และเป็นเมืองที่มีขนาดใหญ่ที่สุดอันดับ 10 ของเกาหลีใต้ (ตามจำนวนประชากร) มีประชากรเกือบ 1 ล้านคน ซ็องนัมเป็นเมืองบริวารของโซล เป็นพื้นที่อยู่อาศัยขนาดใหญ่โดยตั้งอยู่ทางตะวันออกเฉียงใต้ของโซลอยู่ในภูมิภาคเขตเมืองหลวงโซล 
เมืองซ็องนัมเป็นเมืองที่มีการจัดผังเมืองไว้ล่วงหน้าเป็นเมืองแรกในประวัติศาสตร์ของเกาหลี ตามดำริในสมัยประธานาธิบดีปัก ชอง-ฮี ที่ต้องการจะทำให้เกาหลีใต้เป็นชาติอุตสาหกรรมโดยมุ่งที่อุตสาหกรรมประเภทอิเล็กทรอนิกส์, สิ่งทอและอุตสาหกรรมเกี่ยวกับปิโตรเคมี ซึ่งทำให้เกิดการพัฒนาในระหว่างทศวรรษที่ 1970 ถึง 1980 ทำให้มีการพัฒนาทั้งเครือข่ายถนนจากโซลมาสู่ซ็องนัมและจากซ็องนัมไปยังเมืองอื่นๆ ตั้งแต่ต้นทศวรรษที่ 1970 ปัจจุบันนี้ซ็องนัมถูกรวมเป็นเครือข่ายมหานครของโซล โดยเขตบุนดังในซ็องนัมได้ถูกพัฒนาขึ้นอย่างมากในทศวรษที่ 1990 
จากการขยายตัวอย่างรวดเร็วของประชากรในโซลไปสู่เขตชานเมืองและเพื่อลดความแออัดของโซล ทำให้รัฐบาลเกาหลีจัดเตรียมมาตรการกระตุ้นทั้งภาครัฐและบริษัทเอกชนในการตั้งสำนักงานใหญ่ที่เขตบุนดัง ทำให้ปัจจุบันเขตบุนดังกลายเป็นที่ตั้งสำนักงานใหญ่ของหลายบริษัทเช่นเคทีคอร์เปอร์เรชั่น (อดีตชื่อโคเรียเทเลคอม), บริษัทก๊าซเกาหลี (KOGAS), บริษัทการไฟฟ้าเกาหลี (KEPCO)และบริษัทที่ดินเกาหลี
ในช่วงเวลาไม่กี่ปีก่อนหน้านี้มีความพยายามที่จะผลักดันให้เมืองซ็องนัมได้รับการยกระดับจากเมืองเป็น "มหานคร" (광역시, ควังย็อก-ชี) ซึ่งจะทำให้มีอำนาจปกครองตัวเองมากขึ้น และในเดือนสิงหาคม พ.ศ. 2552 เมืองซ็องนัมได้มีความตั้งใจที่จะรวมกันกับเมืองฮานัม ในจังหวัดคย็องกีด้วยกัน

**การแบ่งเขตการปกครอง**
ซ็องนัมแบ่งออกเป็น 3 "คู" (구, "เขต"):
*เขตบุนดัง
*เขตจุงว็อน
*เขตซูจ็อง

**เศรษฐกิจ**
นาวคอม บริษัทไอทียักษ์ใหญ่ของเกาหลีใต้มีสำนักงานใหญ่อยู่ที่เขตบุนดัง เมืองซ็องนัม
นิคมอุตสาหรรมพังโยเทคโนวัลเลย์ ตั้งอยู่ที่เมืองซ็อมนัม

**กีฬา**
ซองนัมอิลฮวาชอนมา เป็นสโมสรฟุตบอลอาชีพของประเทศเกาหลีใต้ปัจจุบันเล่นอยู่ใน เคลีกคลาสสิค โดยสโมสรเป็นแชมป์ฟุตบอลลีกถึง 7 สมัยและเป็นแชมป์เอเอฟซีแชมเปียนส์ลีกอีก 2 สมัยในปีพ.ศ. 2538และพ.ศ. 2553 ถือได้ว่าเป็นสโมสรที่ประสบความสำเร็จมากที่สุดทีมหนึ่งในประวัติศาสตร์วงการฟุตบอลเกาหลีใต้

**การคมนาคม**
- รถไฟใต้ดิน/รถไฟ
*สายบุนดัง
*รถไฟใต้ดินโซล สาย 8
*สายชินบุนดัง
*สายยอจู (คาดว่าจะเปิดดำเนินการในปลายปี พ.ศ. 2558)
- รถบัส
*(รถบัสแดง)- 90OO, 93OO, 94OO (OO หมายถึงเลขอื่นต่อท้ายไม่รวมเลข 01) ไป เขตคังนัม หรือ เขตจุง, โซล- (รถบัสเขียว)- คย็องกีบัส- รถบัสเชียวไปยังโซล, ควังจู, ยงอิน, ทางทิศตะวันตกของจังหวัดคย็องกี, ทางหลวงแผ่นดิน- ทางหลวงแผ่นดินหมายเลข 3-ควังจู-ยาทัพ-ซังแดว็อน-แยกซ็องนัม-สถานีมหาวิทยาลัยคาชน-โซล
- ทางพิเศษ- ทางพิเศษวงแหวนโซล (หมายเลข 100)- ทางพิเศษคย็องบู (หมายเลข 1)- ทางพิเศษยงอิน-โซล (หมายเลข 171)- ถนนระหว่างเมืองบุนดัง-ซูซอ (หมายเลข 81)- ถนนระหว่างเมืองบุนดัง-แนกก (หมายเลข 81)

**เมืองพี่เมืองน้อง**
Brazil พิราซิคาบ้า บราซิล (28 พฤษภาคม พ.ศ. 2529)
*United States ออโรร่า (รัฐโคโลราโด) สหรัฐ (27 กรกฎาคม พ.ศ. 2535)
*China เฉิ่นหยาง สาธารณรัฐประชาชนจีน (31 สิงหาคม พ.ศ. 2541)
*Uzbekistan นามางกาน อุซเบกิสถาน (30 พฤศจิกายน พ.ศ. 2552)

**ดูเพิ่ม**
 รายชื่อนครในประเทศเกาหลีใต้

**อ้างอิง**

**แหล่งข้อมูลอื่น**
 เว็บไซต์ภาษาอังกฤษเมืองซ็องนัม

หมวดหมู่:นครในจังหวัดคย็องกี
แคแรจ

แคแรจ (کرج) เป็นเมืองหลักของจังหวัดแอลโบร์ซ ประเทศอิหร่าน ตั้งอยู่ห่างจากเตหะรานทางตะวันตกประมาณ 20 กิโลเมตร (12 ไมล์) มีประชากรประมาณ 1.97 ล้านคน จากสำมะโนประชากรปี พ.ศ. 2559 เมืองนี้เป็นเมืองที่ใหญ่ที่สุดเป็นอันดับสี่ในประเทศอิหร่านรองจากแมชแฮด, เตหะราน และเอสแฟฮอน 

**อ้างอิง**
หมวดหมู่:เมืองในประเทศอิหร่าน
อึยจ็องบู

อึยจ็องบู (의정부) เป็นนครในจังหวัดคย็องกี ประเทศเกาหลีใต้ 

**ลักษณะของเมือง**
อึยจ็องบูตั้งอยู่ทางตอนเหนือของโซล โดยมีฐานทัพของสหรัฐอเมริกาและของเกาหลีตั้งอยู่ สำหรับใช้การในป้องกันเมืองหลวง กองพลทหารราบที่ 2 ได้ตั้งฐานทัพประจำการหลักอยู่ที่อึยจ็องบู กองกำลังส่วนใหญ่เคลื่อนไปอยู่ที่ทงดูช็อน ถึงแม้ว่าอึยจ็องดูจะมีภาพลักษณ์เป็นเมืองทหาร แต่พื้นที่บริเวณรอบ ๆ เมืองบริเวณใกล้กับโซลกลับคึกคักไปด้วยร้านค้า โรงภาพยนตร์ ร้านอาหารและบาร์ ร้านอินเทอร์เน็ต (พีซีบัง) และร้านดีวีดี (ดีวีดีบัง) ยิ่งไปกว่านั้นพื้นที่นี้เต็มไปด้วยบุคลากรชาวอเมริกันทำให้สถานที่เรียนภาษาอังกฤษ (ฮักว็อน) ได้รับความนิยม นครอึยจ็องบูประกอบไปด้วยภูเขาหลายลูกเช่น ภูเขาโทบง (โบบงซัน), ภูเขาซูรัก และภูเขาโซโย โดยภูเขาเหล่าที่เป็นที่นิยมในการปีนเขาและเดินเขาจากประชากรในโซล ซึ่งมาพักผ่อนบริเวณนี้
อาหารที่มีชื่อเสียงของอึยจ็องบูคือ พูแดจีแก โดยทำจากฮอตดอกและหมูกระป๋อง (สแปม) ในช่วงปลายศตวรรษที่ 20 มีความพยายามที่จะเปลี่ยนชื่ออาหารจานนี้เป็น อึยจ็องจีแก โดยถอนคำว่าบูแด ซึ่งแปลว่ากองทัพหรืออะไรที่เกี่ยวข้องกับกองทัพออก อย่างไรก็ตามร้านอาหารหลายแห่งก็ไม่ได้ปฏิบัติตามคำแนะนำนี้ แถมหลายร้านเพียงแค่เติมชื่อเมืองเข้าไปกลายเป็น อึยจ็องบูบูแดจีแก ไม่ได้ถอนคำว่าพูแดออกแต่อย่างใด ด้วยความนิยมในอาหารชนิดนี้ ทางเมืองถึงกับมีถนนชื่อ "ถนนพูแดจีแก" ซึ่งเป็นย่านที่มีร้านค้าขายพูแดจีแกตลอดทั้งสองข้างถนน

**การคมนาคม**
แผนที่เครือข่ายเวอาแอล
รถไฟฟ้าแบบอัตโนมัติ (Véhicule Automatique Léger หรือ (VAL)) เป็นระบบรถไฟฟ้าแบบไร้คนขับ มีระยะทางยาว 11.067 กิโลเมตร ครอบคลุม 15 สถานี โดยเปิดดำเนินการรอบปฐมฤกษ์ไปเมื่อวันที่ 26 มิถุนายน พ.ศ. 2555 และเริ้มเปิดให้ประชาชนทั่วไปใช้บริการเมื่อวันที่ 1 กรกฎาคม พ.ศ. 2555
อึยจ็องบูมีรถไฟหลายสายผ่านเช่น รถไฟใต้ดินโซล สาย 1 และสาย 7 ผ่านทั้งหมด 6 สถานีคือนกยัง, คานึง, อึยจ็องบู, ฮเว-รยง, มังว็อนซา และชังอัม จากสถานีอึยจ็องบูไปถึงสถานีรถไฟโซลจะใช้เวลาประมาณ 40 นาที
นครอึยจ็องบูมีรถโดยสารสาธารณะทั้งหมดสามประเภท โดยรถโดยสารนี้ให้บริการครอบคลุมอย่างก้างขวางทั้งเขตตะวันออกของจังหวัดคย็องกี คือ อิลบันบัส รถโดยสารธรรมดา, ชวาซ็อกบัส มีขนาดใหญ่ที่นั่งจำนวนน้อยและกว้างขวางมีราคาแพงกว่าประเภทอื่น ๆ และ มาอึลบัส "รถโดยสารระหว่างหมู่บ้าน" เป็นรถโดยสารสาธารณะขนาดเล็กและมีที่นั่งน้อยกว่า และนครอึยจ็องบูก็มีสถานีให้บริการรถโดยสารระหว่างเมืองด้วย รวมทั้งมีรถลีมูซีนที่วิ่งระหว่างเมืองไปทั้งท่าอากาศยานนานาชาติอินช็อนและท่าอากาศยานนานาชาติคิมโพ

**เมืองพี่น้อง**
 Japan ชิบาตะ ญี่ปุ่น- USA ริชมอนด์ รัฐเวอร์จิเนีย สหรัฐ

**อึยจ็องบูในวัฒนธรรมประชานิยม**
 ในซีรีส์ทหารเรื่อง M*A*S*H เมืองนี้ (ในขณะนั้นเป็นเพียงหมู่บ้าน) เป็นที่ตั้งของโรงพยาบาลเคลื่อนที่สำหรับศัลยกรรมของกองทัพที่ 4077- ตัวละครของ โจอี้ ลอว์เรนซ์ ในเรื่อง Melissa & Joey บทบาทของ โจ ลองโก อ้างว่าเกิดที่โรงพยาบาลของกองทัพอเมริกันในเมืองอึยจ็องบู

**ดูเพิ่ม**
 รายชื่อนครในประเทศเกาหลีใต้

**อ้างอิง**

**แหล่งข้อมูลอื่น**
  เว็บไซต์นครอึยจ็องบู date=2015-08-15 
หมวดหมู่:นครในจังหวัดคย็องกี
วอลเลย์บอลหญิงชิงแชมป์เอเชีย 2015

วอลเลย์บอลหญิงชิงแชมป์เอเชีย 2015 (2015 Asian Women's Volleyball Championship) มีกำหนดจัดขึ้นที่ เทียนจิน, สาธารณรัฐประชาชนจีน ระหว่างวันที่ 20–28 พฤษภาคม พ.ศ. 2558

**การคัดเลือก**
 ถ้ามีทีมเข้าแข่งขันน้อยกว่า 16 ทีม ทุกทีมจะได้เข้าแข่งขันโดยอัตโนมัติ- 16 ทีมที่ได้สิทธิ์เข้าแข่งขันในครั้งนี้ มาจาก:
– ประเทศเจ้าภาพ
– 10 อันดับแรกจากการแข่งขันวอลเลย์บอลหญิงชิงแชมป์เอเชีย 2013
– ตัวแทนจาก 5 ภูมิภาคในทวีปเอเชีย- หมายถึง ถอนตัวออกจากการแข่งขัน

**สนามแข่งขัน**

**การแบ่งกลุ่ม**
แบ่งกลุ่มโดยอาศัยอันดับจากวอลเลย์บอลหญิงชิงแชมป์เอเชีย 2013 โดยเจ้าภาพและอีก 7 ทีมจะได้รับให้เป็นทีมวางของแต่ละกลุ่มโดยใช้วิธีสลับฟันปลา และอีก 8 ทีมที่เหลือได้ทำการจับฉลากเมื่อวันที่ 11 กุมภาพันธ์ พ.ศ. 2558 ณ สำนักงานใหญ่สมาพันธ์วอลเลย์บอลเอเชีย, กรุงเทพมหานคร, ประเทศไทย โดยตัวเลขในวงเล็บเป็นลำดับจากการแข่งขันเมื่อครั้งที่แล้ว 
วอลเลย์บอลหญิงทีมชาติญี่ปุ่น ส่งนักกีฬาชุดรุ่นอายุไม่เกิน 23 ปีเข้าแข่งขันแทนนักกีฬาชุดหลักที่เข้าแข่งขันมงเทรอวอลเลย์มาสเตอรส์ 2015 ที่ประเทศสวิสเซอร์แลนด์ เพราะเวลาคาบเกี่ยวกัน ในขณะที่วอลเลย์บอลหญิงทีมชาติจีนเข้าร่วมแข่งขันทั้งสองรายการ โดยนักกีฬาชุดหลักแข่งขันรายการนี้ ส่วนนักกีฬาชุดรุ่นอายุไม่เกิน 23 ปี แข่งขันมงเทรอวอลเลย์มาสเตอรส์ 2015- หมายถึง ถอนตัวออกจากการแข่งขัน

**การตัดสินลำดับจากผลการแข่งขัน**
ในการแข่งขันหากผลว่ามีผลเท่ากันจะตัดสินตามลำดับดังนี้
# จำนวนครั้งที่ชนะ
# คะแนน
# อัตราส่วนเซตที่ชนะต่อแพ้
# อัตราส่วนคะแนนที่ทำได้ในแมชท์ต่อคะแนนที่เสีย
# ผลการแข่งขันจากแมชท์สุดท้ายของทีมที่ทำการแข่งขันด้วยซึ่งเป็นทีมเดียวกัน
แมทช์ที่แข่งขัน 3–0 หรือ 3–1  ทีมที่ชนะจะได้ 3 คะแนน ทีมที่แพ้ได้ 0 คะแนน ส่วนแมทช์ที่แข่งขัน 3–2: ทีมที่ชนะจะได้ 2 คะแนน ทีมที่แพ้ได้ 1 คะแนน

**รอบแบ่งกลุ่ม**
 เวลาการแข่งขันในท้องถิ่น UTC+08:00 (เร็วกว่าไทย 1 ชั่วโมง)

**กลุ่ม A**

**กลุ่ม B**

**กลุ่ม C**

**กลุ่ม D**

**รอบจัดอันดับ**
 เวลาการแข่งขันในท้องถิ่น UTC+08:00 (เร็วกว่าไทย 1 ชั่วโมง)- คะแนนจากการแข่งขันกับทีมที่ผ่านเข้ามารอบจัดอันดับด้วยในรอบแรกจะถูกนำมารวมในการแข่งขันรอบที่สอง

**กลุ่ม E**

**กลุ่ม F**

**กลุ่ม G**

**กลุ่ม H**

**รอบจัดอันดับ 9–12**
 เวลาการแข่งขันในท้องถิ่น UTC+08:00 (เร็วกว่าไทย 1 ชั่วโมง)

**รอบจัดอันดับ 9–12**

**รอบชิงอันดับที่ 11**

**รอบชิงอันดับที่ 9**

**รอบสุดท้าย**
 เวลาการแข่งขันในท้องถิ่น UTC+08:00 (เร็วกว่าไทย 1 ชั่วโมง)

**รอบ 8 ทีมสุดท้าย**

**รอบก่อนรองชนะเลิศ**

**รอบจัดอันดับ 5–8**

**รอบรองชนะเลิศ**

**รอบชิงอันดับที่ 7**

**รอบชิงอันดับที่ 5**

**รอบชิงอันดับที่ 3**

**รอบชิงชนะเลิศ**

**อันดับการแข่งขัน**
รายชื่อนักกีฬา
หยวน ซินเยฺว่, จู ถิง, หยาง ฟ่งซฺวี่, เฉิน จิ้งซี, หยาง จุนจิง, เจิง ชุนเหล่ย, จาง ฉางหนิง, ชาน ตันนา, ฮุ่ย รั่วฉี, หลิน ลี่, ติง เซี่ย, หยาน นี
ผู้ฝึกสอน: หลาง ผิง

**รางวัล**
ผู้เล่นทรงคุณค่า: 
 CHN จู ถิง
*ตัวเซตยอดเยี่ยม: 
 CHN เฉิน จิ้งซี
*ตัวตบหัวเสายอดเยี่ยม:
 CHN จู ถิง
 KOR คิม ยอน-คยอง
*ตัวบล็อกยอดเยี่ยม: 
 THA ปลื้มจิตร์ ถินขาว
*ตัวตบตรงข้ามหัวเสายอดเยี่ยม: 
CHN เจิง ชุนเหล่ย
*ตัวรับอิสระยอดเยี่ยม: 
  KOR นัม จี-ย็อน

**การถ่ายทอดสด**
สถานีโทรทัศน์สีกองทัพบก ช่อง 7 ได้ลิขสิทธิ์ถ่ายทอดการแข่งขันวอลเลย์บอลหญิงชิงแชมป์เอเชีย 2015 ในทุกนัดการแข่งขันที่วอลเลย์บอลสาวไทยลงแข่งขัน รวมถึงเทปบันทึกการแข่งขัน

**ดูเพิ่ม**
 วอลเลย์บอลชายชิงแชมป์เอเชีย 2015

**อ้างอิง**

**แหล่งข้อมูลอื่น**
2015
หมวดหมู่:วอลเลย์บอลในปี พ.ศ. 2558
หมวดหมู่:กีฬาในประเทศจีนปี พ.ศ. 2558
กวักเงินกวักทอง

กวักเงินกวักทอง   Aglaonema cochinchinense อยู่ในวงศ์ Araceae เป็นไม้ล้มลุก อายุหลายปี ลำต้นและรากอวบน้ำ มีจุดด่าง ใบคล้ายใบพลูด่าง ก้านใบเป็นกาบ ลำต้นสีเขียวเข้ม มีลายขาวสลับ ดอกช่อ ออกตามซอกใบ แยกเพศแต่อยู่ในช่อเดียวกัน ริ้วประดับขนาดใหญ่สีเขียวอ่อน นิยมปลูกไว้ตามร้านค้า ในทางไสยศาสตร์เชื่อว่าช่วยเรียกลูกค้า และถ้าออกดอกจะมีโชคลาภ 

**อ้างอิง**
 เศรษฐมนตร์ กาญจนกุล. ว่าน. กทม. เศรษฐศิลป์. 2553หน้า 77
หมวดหมู่:วงศ์บอน
หมวดหมู่:ไม้ประดับ
โกฐหัวบัว

โกฐหัวบัว ชื่อสามัญ Szechuan lovage, SelinumLigusticum chuanxiong ภาษาจีนกลางเรียกซานซยง ภาษาจีนแต้จิ๋วเรียกชวงเกียง เป็นพืชพื้นเมืองในอินเดียและเนปาล รากสีเหลืองอมน้ำตาล ผิวหยาบ มีตะปุ่มตะป่ำจำนวนมาก ใช้เป็นยากระตุ้นการไหลเวียนของเลือดลำต้นใต้ดินใช้เป็นยากระตุ้นการไหลเวียนเลือด ขับลม
ลักษณะของโกฐหัวบัว
ต้นโกฐหัวบัว จัดเป็นพรรณไม้พุ่มหรือไม้ล้มลุกขนาดเล็ก มีอายุหลายปี มีความสูงได้ประมาณ 30-80 เซนติเมตร ลำต้นมีลักษณะตั้งตรง โคนต้นเป็นข้อ ๆ และมีรากฝอยงอกอยู่ที่ข้อ บริเวณช่วงบนจะแตกกิ่งก้านมาก มีกลิ่นหอม ขยายพันธุ์ด้วยการใช้ข้อของลำต้น ชอบอากาศร้อนชื้น ชอบดินหนาและลึก การระบายน้ำดี มีฤทธิ์เป็นกลางหรือกรดเล็กน้อย เจริญเติบโตได้ดีในที่ความสูงจากระดับน้ำทะเลประมาณ 500-1,500 เมตร มีอุณหภูมิเฉลี่ยประมาณ 15 องศาเซลเซียส สูงสุด 34 องศาเซลเซียส และต่ำสุด -5 องศาเซลเซียส ปริมาณน้ำฝน 1,200 มิลลิเมตร ความชื้นสัมพันธ์เฉลี่ย 80% มีอายุการเก็บเกี่ยวประมาณ 2 ปี พืชชนิดนี้มีถิ่นกำเนิดอยู่ในมนฑลเสฉวน กุ้ยโจว ยูนนาน หูเป่ยของประเทศจีน และได้มีการนำมาใช้ในเครื่องยาไทยที่เรียกว่า “พิกัดโกฐ“

**อ้างอิง**

**แหล่งข้อมูลอื่น**
 Ligusticum wallichii (Plants for a Future Database Report) date=2008-03-03 - Ligusticum wallichii (www.efloras.org)
หมวดหมู่:วงศ์ผักชี
หมวดหมู่:สมุนไพรจีน